de voirs jan dede segge hoe dat hij inde schue des
voirs henricx te libbeke ende ten beheete desselfs met
sijne sone eene seken tijt gedorsschen hadde daf hem
de voirs henrick tachter was bove alle betalinge
van pijne ende arbeyde xxv st pntende te thoene
dat hij hem alsoe tot zijne beheete gedorssche hadde
en dat hij hen hadde gehuert fdaichs om twee ble
sustinende voir sijn conclusie dat hem de voirs henr
sculd soude sijn te betalen des hij hem tachter bleven
was Dair teg henr dede seggen dat wel wair
was dat hij corts nae den oighst gedorssche hadde
inde schue des voirs henr en peets vander voen
mair h jan de mol uuyt crachte van scepen brieve
van loeven hadde hem deselve goede doen leven en
die met rechte ontogen den voirs henr hadde hij
enich gebreck dat mocht hij sueken aen den selven
heen jane oft aen de goede Te voirde want sijn
huysvrouwe hem verboden hadde meerte dorsschene
iustinende mits dien vande eyssche des voirs jans
ongehouden te zijne den voirs jane de contrarie
sustinende seggen dat hij wel thoene soude dat
oic nae tverbot van sijnder huysvr de voirs henr
hem te wercke gestelt hadde en gehuert als voirs
es psistende mits dien in sijnre voirs conclusie
Ende nae dien de voirs jan gewijst was tot
sijne thoene des hij genoech volquam Es bij scepen
van loeven ter maniss smeyers gewijst met vonisse
dat henr boone sculd sal sijn den voirs jane van
sijne pine en arbeyde te voldoene nae dat de
wairheyt gedrage heeft in scapno cor ksd
Vander questien geport inde banck voir meye
en scepen van loeven tussche lijsbette opte berch
die marte was jans wijlen diericx die alhier
hadde doen jachten arnde van thiene va cortbeke
overdijle ter eenre ende meest franchen vander